Chemical Co. Limited и 37,4 % за Puyang Cleanway Chemicals Limited.
 2.4. Заключение относно дъмпинга по време на разследвания период в рамките на прегледа
 (48)
 Комисията установи, че китайските производители износители са продължили да изнасят TCCA за Съюза на дъмпингови цени по време на разследването в рамките на прегледа.
 3. Доказателства за вероятност от продължаване на дъмпинга
 (49)
 Комисията анализира дали съществува вероятност от продължаване на дъмпинга, ако се допусне срокът на действие на мерките да изтече. При този анализ тя взе предвид китайския свободен капацитет, привлекателността на пазара на Съюза и поведението на китайските износители на трети пазари.
 а) Производствен капацитет и свободен капацитет в КНР
 (50)
 При първия преглед с оглед изтичане на срока на действие на мерките бе оценено, че свободният капацитет за производство на TCCA в КНР възлиза на 180 000 тона годишно (18). Съгласно искането за преглед общият производствен капацитет на КНР през 2015 г. бе оценен на 278 000 тона (19). Изчисленият обем на китайското производство през РПРП възлизаше на около 145 000 тона, от които 125 000 тона износ (20) и около 20 000 тона вътрешно потребление (21). Това означава свободен капацитет от около 130 000 тона годишно, което надвишава почти трикратно потреблението на Съюза, посочено в таблица 1 по-долу. Един от японските производители от държавата аналог бе изчислил въз основа на свое проучване на пазара по-умерена стойност за свободния капацитет в КНР — около 50 000 тона годишно. Тези данни обаче не можаха да бъдат проверени. При всички случаи въз основа на наличните факти няма съмнение, че китайският свободен капацитет за производство на TCCA е значителен и явно надвишава общото потребление на Съюза (вариращо от около 41 000 до 48 000 тона в периода между 2013 г. и РПРП).
 б) Привлекателност на пазара на Съюза и поведение на китайските износители на пазарите на трети държави
 (51)
 За привлекателността на пазара на Съюза свидетелства фактът, че въпреки действащите антидъмпингови мерки обемът на китайския износ за Съюза е продължил да нараства. КНР е изнесла 28 000 тона TCCA за Съюза през разследвания период в рамките на прегледа, в сравнение с 21 500 тона през разследвания период в рамките на първоначалното разследване.
 (52)
 Пазарът на Съюза е вторият по значимост пазар на TCCA в света след САЩ, което означава, че той е привлекателен от гледна точка на размера си (възможност за реализиране на голям обем продажби).
 (53)
 По сведения от китайската база данни за износа Комисията установи, че през разследвания период в рамките на прегледа приблизително 23 % от китайския износ е бил предназначен за Съюза. При сравнението на средните експортни цени (франко борд Китай) Комисията установи, че около 47 % от обема на китайските продажби за останалата част от света са продадени на средни цени, по-ниски от средните експортни цени за Съюза (22). Този обем на износа съответства на 46 100 тона, т.е. той е съпоставим с мащаба на цялото потребление на Съюза. Освен това въз основа на китайската база данни за износа Комисията установи също така, че по-голямата част от тези продажби (около